CELEX: 32010R0484
Language: bg
Date: 2010-06-03 00:00:00
Title: Регламент (ЕС) № 484/2010 на Комисията от 3 юни 2010 година за изменение на Регламент (ЕО) № 826/2008 за определяне на общи правила за предоставянето на помощ за частно складиране на някои земеделски продукти

4.6.2010   
            
            
               BG
            
            
               Официален вестник на Европейския съюз
            
            
               L 138/1
            
         РЕГЛАМЕНТ (ЕС) № 484/2010 НА КОМИСИЯТА
   от 3 юни 2010 година
   за изменение на Регламент (ЕО) № 826/2008 за определяне на общи правила за предоставянето на помощ за частно складиране на някои земеделски продукти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви а) и г) във връзка с член 4 от него,
   като има предвид, че:
   
               (1)
            
            
               Член 28 от Регламент (ЕО) № 1234/2007 предвижда задължително частно складиране на масло.
            
         
               (2)
            
            
               В член 2 от Регламент (ЕО) № 826/2008 на Комисията (2) се определят изискванията, които продуктите трябва да изпълняват, за да отговарят на условията за предоставяне на помощ за частно складиране. Тези изисквания са посочени в приложение I към посочения регламент.
            
         
               (3)
            
            
               В точка III от приложение I към Регламент (ЕО) № 826/2008 се предвижда, че само маслото, което е произведено в предприятие, одобрено съгласно член 4, параграф 1, букви а), б) и в) от Регламент (ЕО) № 105/2008 на Комисията от 5 февруари 2008 г. за определяне на подробни правила за прилагането на Регламент (ЕО) № 1255/1999 на Съвета по отношение на интервенцията на пазара на масло (3), и което удовлетворява някои допълнителни критерии, отговаря на условията за предоставяне на помощ за частно складиране.
            
         
               (4)
            
            
               С член 60 от Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (4) Регламент (ЕО) № 105/2008 бе отменен, считано от 1 март 2010 г.
            
         
               (5)
            
            
               Критериите за одобряване на предприятията за производство на масло, отговарящо на изискванията за предоставяне на помощ за частно складиране, са посочени в точка 1, букви а), б) и в) от част III от приложение IV към Регламент (ЕС) № 1272/2009.
            
         
               (6)
            
            
               Тъй като позоваването на Регламент (ЕО) № 105/2008 в точка III от приложение I към Регламент (ЕО) № 826/2008 вече не е валидно, считано от 1 март 2010 г., с оглед постигане на по-голяма яснота е подходящо това позоваване да бъде актуализирано чрез позоваване на точка 1, букви а), б) и в) от част III от приложение IV към Регламент (ЕС) № 1272/2009.
            
         
               (7)
            
            
               Поради тази причина Регламент (ЕО) № 826/2008 следва да бъде съответно изменен.
            
         
               (8)
            
            
               Предложеното изменение следва да се прилага от датата, на която влиза в сила отмяната на Регламент (ЕО) № 105/2008.
            
         
               (9)
            
            
               Мерките, предвидени в настоящия регламент, съответстват на становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Първата алинея от точка III „Масло“ от приложение I към Регламент (ЕО) № 826/2008 се заменя със следното:
   
      „Помощ за частно складиране се предоставя само за масло, произведено в предприятие, одобрено в съответствие с точка 1, букви а), б) и в) от част III от приложение IV към Регламент (ЕС) № 1272/2009 на Комисията (5), през 28-те дни, предхождащи деня на заявяване или деня на представяне на офертата.
   
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 март 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 223, 21.8.2008 г., стр. 3.
   
      (3)  ОВ L 32, 6.2.2008 г., стр. 3.
   
      (4)  ОВ L 349, 29.12.2009 г., стр. 1.
   
      (5)  ОВ L 349, 29.12.2009 г., стр. 1.“